Surathai21/ocs-krisdika huggingface dataset:
พระราชกำหนดถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม พ.ศ. 2521
วันที่ประกาศ: 1978-10-19

content: พระราชกำหนด ถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๑๙ ตุลาคม พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม อาศัยอำนาจตามความในมาตรา ๒๖ แห่งธรรมนูญการปกครองราชอาณาจักร พุทธศักราช ๒๕๒๐ จึงทรงพระกรุณาโปรดเกล้าฯ ให้ตราพระราชกำหนดขึ้นไว้ ดังต่อไปนี้
sectionNo: 1
content: มาตรา ๑ พระราชกำหนดนี้เรียกว่า “พระราชกำหนดถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม พ.ศ. ๒๕๒๑”
sectionNo: 2
content: มาตรา ๒ พระราชกำหนดนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เหรียญกษาปณ์ชนิดทองขาว ราคาห้าบาท ลักษณะเก้าเหลี่ยมซึ่งกระทรวงการคลังจัดทำและนำออกใช้ตามกฎกระทรวง ฉบับที่ ๑๔ (พ.ศ. ๒๕๑๕) ออกตามความในพระราชบัญญัติเงินตรา พ.ศ. ๒๕๐๑ และกฎกระทรวง ฉบับที่ ๑๙ (พ.ศ. ๒๕๑๖) ออกตามความในพระราชบัญญัติเงินตรา พ.ศ. ๒๕๐๑ ไม่เป็นเงินที่ชำระหนี้ได้ตามกฎหมาย
sectionNo: 4
content: มาตรา ๔ ให้กระทรวงการคลังและสถาบันการเงินที่กระทรวงการคลังมอบหมายรับแลกเปลี่ยนเหรียญกษาปณ์ตามมาตรา ๓ กับธนบัตรหรือเหรียญกษาปณ์อื่นได้ตลอดไป
sectionNo: 5
content: มาตรา ๕ ให้การกระทำความผิดฐานปลอมเงินตราตามประมวลกฎหมายอาญาเกี่ยวกับเหรียญกษาปณ์ตามมาตรา ๓ ซึ่งได้กระทำขึ้นก่อนวันที่พระราชกำหนดนี้ใช้บังคับยังคงเป็นความผิดต่อไป
sectionNo: 6
content: มาตรา ๖ ให้รัฐมนตรีว่าการกระทรวงการคลังรักษาการตามพระราชกำหนดนี้
content: ผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรี
content: หมายเหตุ :- เหตุผลในการประกาศใช้พระราชกำหนดฉบับนี้ คือ ด้วยปรากฏว่าได้มีผู้เห็นแก่ประโยชน์ส่วนตนทำปลอมเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม และนำออกใช้แพร่หลาย เป็นเหตุให้เกิดความเดือดร้อนแก่ประชาชนผู้สุจริตที่รับเหรียญนั้นไว้ เพราะไม่สามารถจะใช้ชำระหนี้หรือแลกเปลี่ยนได้
content: การปลอมเหรียญกษาปณ์ดังกล่าวได้กระทำต่อเนื่องกันมา แม้ทางราชการจะได้กวดขันจับกุมและดำเนินการเพื่อลงโทษอย่างเฉียบขาดมาโดยตลอดก็ไม่ทำให้จำนวนเหรียญปลอมลดลงได้ จนเป็นเหตุให้ประชาชนทั่วไปเกิดความระแวงไม่กล้ารับชำระหนี้ด้วยเหรียญกษาปณ์ชนิดทองขาวราคาห้าบาท ลักษณะเก้าเหลี่ยม
content: เพราะไม่แน่ใจว่าเหรียญใดเป็นเหรียญแท้หรือเหรียญปลอม สถานการณ์เช่นนี้ถ้ามิได้แก้ไขหรือป้องกันให้ทันท่วงทีอาจจะก่อให้เกิดความปั่นป่วนขึ้นในหมู่ประชาชน และเป็นภยันตรายต่อเศรษฐกิจของประเทศได้ สมควรถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม และเปิดโอกาสให้ประชาชนนำมาแลกได้
content: จึงจำเป็นต้องตราพระราชกำหนดนี้ขึ้น
sectionName: ประกาศสำนักนายกรัฐมนตรี เรื่อง การอนุมัติพระราชกำหนดถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม พ.ศ. 2521
content: ประกาศสำนักนายกรัฐมนตรี เรื่อง การอนุมัติพระราชกำหนดถอนคืนเหรียญกษาปณ์ชนิดทองขาว ราคาห้าบาท ลักษณะเก้าเหลี่ยม พ.ศ. ๒๕๒๑
พระราชบัญญัติยาสูบ (ฉบับที่ 4) พ.ศ. 2521
วันที่ประกาศ: 1978-10-25

content: พระราชบัญญัติ ยาสูบ (ฉบับที่ ๔) พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๑๔ ตุลาคม พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยยาสูบ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยาสูบ (ฉบับที่ ๔) พ.ศ. ๒๕๒๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในช่องรายการและช่องอัตราของหมายเลข ๕ เฉพาะ (๑) บุหรี่ซิกาแรต หมายเลข ๖ เฉพาะยาสูบประเภท ๑ ประเภท ๒ และประเภท ๓ หมายเลข ๘ หมายเลข ๙ หมายเลข ๑๐ หมายเลข ๑๑ และหมายเลข ๑๒ ในบัญชีอัตราค่าธรรมเนียมและค่าแสตมป์ยาสูบท้ายพระราชบัญญัติยาสูบ พ.ศ. ๒๕๐๙ และให้ใช้ความต่อไปนี้แทน หมายเลข
sectionNo: 3
content: รายการ อัตรา ๕ “ค่าธรรมเนียมใบอนุญาตผู้ประกอบอุตสาหกรรมยาสูบ (๑)บุหรี่ซิกาแรต ฉบับละ๑๐,๐๐๐ บาท ๖ ค่าธรรมเนียมใบอนุญาตขายยาเส้นหรือยาสูบ ยาสูบ ประเภท๑ ขายโดยไม่จำกัดจำนวน ฉบับละ๑,๐๐๐ บาท ประเภท๒ ขายครั้งละไม่เกิน ๒๐,๐๐๐มวน ถ้าเป็นยาเส้นปรุงหรือยาเคี้ยว ครั้งละไม่เกินสิบกิโลกรัม ฉบับละ๕๐๐ บาท ประเภท๓
sectionNo: 3
content: ขายครั้งละไม่เกิน ๑,๐๐๐ มวน ถ้าเป็นยาเส้นปรุงหรือยาเคี้ยว ครั้งละไม่เกิน๒๐๐ กรัม ฉบับละ๔๐ บาท ๘ ค่าธรรมเนียมใบอนุญาตนำใบยาแห้งออกนอกเขตจังหวัด ฉบับละ๕๐ บาท ๙ ค่าธรรมเนียมใบอนุญาตนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาหรือส่งออกไปนอกราชอาณาจักร ฉบับละ๑๐๐ บาท ๑๐
sectionNo: 3
content: ค่าธรรมเนียมการเปลี่ยนสถานที่ที่ระบุไว้ในใบอนุญาต ฉบับละ ๑ ใน ๔ของค่าธรรมเนียมใบอนุญาตนั้น ๆ แต่ไม่ต่ำกว่าห้าบาท ๑๑ ค่าธรรมเนียมการโอนใบอนุญาต ฉบับละ ๑ ใน ๔ของค่าธรรมเนียมใบอนุญาตนั้น ๆ แต่ไม่ต่ำกว่าห้าบาท ๑๒ ค่าธรรมเนียมการออกใบแทนในอนุญาต ฉบับละ๑ ใน ๑๐ ของค่าธรรมเนียมใบอนุญาตนั้น ๆ
sectionNo: 3
content: แต่ไม่ต่ำกว่าห้าบาท”
content: ผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากอัตราค่าธรรมเนียมตามกฎหมายว่าด้วยยาสูบได้ใช้มาเป็นเวลากว่าสิบปีแล้ว เป็นอัตราที่ไม่เหมาะสมกับภาวะทางเศรษฐกิจและค่าของเงินในปัจจุบัน สมควรแก้ไขเพิ่มเติมโดยกำหนดอัตราค่าธรรมเนียมบางประเภทให้สูงขึ้น จึงจำเป็นต้องตราพระราชบัญญัตินี้